Täna saates - Dokfilm võitlusest maailma tapvaima viiruse vastu
jõuab kinolinadele. Pilguheit filmile "Facing Darkness".
Lisaks - terve riik kommunismi raudses haardes.
Aga miks on sellest saanud kiirelt leviva ärkamise keskus?
Ja - üks USA kiireimini kasvavaid kogudusi.
Hiina immigrandid leiavad uue kodu ja uue usu.
KRISTLIKU MAAILMA UUDISED
Tere tulemast! Olen Wendy Griffith. George Thomas on tööreisil.
Kuuba oli aastakümneid ametlikult ateistlik riik
ja kogudust kiusati karmilt taga. Täna kogudus kasvab
ja naudib uusi vabadusi. Sajad kogudused lõpetasid äsja
ajaloolise evangeelse kampaania Havannas.
Reporter Heather Sells on käinud Kuubas
ja kajastanud koguduse kasvu teemat. Kuuba kogudusel on põnevad ajad.
Täpselt. Kristuse Ihu kasvab.
Lisaks valitseb koguduses märkimisväärne ühtsus.
Äsja lõppenud kampaania tõi kokku üle 300 koguduse
ligi 30st erinevast konfessioonist. Jõuti 55 000 inimeseni.
Käisime Kuubas 2015. a. Nägime elavat kogudust,
mis jagab sõnumit Kristusest lihtsate vahenditega.
Viimastel aastatel on Kuuba kogudused uskumatult kasvanud
keset vaesust ja rõhumist.
Pastor Nestor on üks tüüpilisi. Tal on abikaasaga 2-toaline korter.
Kogudus kohtub pungil täis klassi-suuruses ruumis.
Piirangud ja raskused on meil usus kasvada aidanud.
Ehituspiirangud on tekitanud
baptistide ja nelipühilaste seas kodukoguduste plahvatusliku kasvu.
Keset puudust on evangeeliuminälg kogu saarel ilmne.
Seepärast on kirikud pühapäevahommikuti rahvast tulvil.
Rahvas ei hooli mugavusest.
Ka tööst väsinuina istuvad nad kivikotil või nõelutud toolil
või seisavad terve teenistuse ilma kaeblemata.
Raúl Castro ajal on koguduse piiranguid veidi leevendatud.
Ürituste pidamine ja evangeliseerimine on vähe kergem.
Riigist põgenenud aktivisti Teo Babuni sõnul
võib Fidel Castro surm uusi võimalusi avada.
Diktaator surus maha usuvabaduse, ütleb ta.
Castro pagendas usklikke ja keelustas avaliku usu harrastamise.
Raúli tuntakse vennast pragmaatilisemana.
Ta on koguduse suhtes vähem antagonistlik.
Loodame, et Kuuba valitsus on nüüd vabam
usuvabaduste poole liikuma.
Samas kardetakse, et Raúl Castro tühistab osad uued vabadused,
takistamaks mõnedel oma venna surmast kasu lõigata.
Ja Trumpi uuelt valitsuselt kardetakse rangemaid reisipiiranguid.
See võib aeglustada USA ja Kuuba koguduste koostööd.
Lõuna Baptistide misjonieksperdi Jason Carlisle'i sõnul
julgustas suhete soojenemine misjonitööd.
Juht, kes mõtleb, kuidas kogudus võiks maailma mõjutada
või osaleda innustavas kristlikus töös, mõtleb Kuubale.
Esialgu on Kuuba pastorid ja USA misjoniala juhid
ettevaatlikult optimistlikud. Kuuba kogudus on näidanud,
et lisaks ellujäämisele suudetakse rasketes oludes ka õitseda.
AP uudistetoimetuse raporti järgi
kasvab Kuubas kiireimini Nelipühi kogudus.
25 aasta eest oli seal liikmeid 10 000, nüüd 120 000.
Baptiste on ca 100 000 ja metodiste 40 000.
Kõik see riigis, kus religioon oli kunagi keelatud.
Kuuba on endiselt väga vaene maa kõigi arvutuste järgi.
Kuidas suudab kogudus keset vaesust kasvada?
Nad kasutavad lihtsat mudelit, mis on eeskujuks meile kõigile.
Nad julgustavad inimesi tunnistama.
Uut usklikku õhutatakse jagama naabri või töökaaslasega,
mida ta on kogenud ja mida Jeesus talle tähendab.
Need põhitõed on Uues Testamendis. Kogudus kasvab.
Kasvavad ka kodukogudused. Põhjuseks on valitsuse piirangud.
Algselt negatiivseks meetmeks peetu kannab positiivset vilja.
Kodukogudused kasvavad Kuubas tohutu kiirusega.
Kuuba Kirikute Nõukogu juht rääkis AP-le hiljuti,
et Kuubas valitseb usuvabadus. Kas oled nõus?
See on huvitav. Ma ei tea, millest selline avaldus. Asi on keerukas.
Kuuba usklikud seavad sõnu hoolikalt, kui ütlevad, et neid ei kiusata taga.
Kuid neil on palju piiranguid. Raportis räägiti ehituspiirangutest.
Piiratakse ka avalike ürituste korraldamist.
Nad peavad igal juhul ettevaatlikud olema.
Enamik neist ütleks, et 'tagakius' on liiga karm väljend.
Kui oluliseks pead äsja lõppenud evangeelset kampaaniat?
Paljud on elevil, kuna see tõi kogudused kokku.
55 000 inimest tahtis kuubalaste tunnistusi sisaldavat raamatut.
Kampaania toodab palju head.
Aitäh hea raporti eest!
Filipiinidele - kogudused hakkavad vastu
presidendi vägivaldsele sõjale uimastite vastu.
Katoliku kirik mõistis oma pastoraalkirjas hukka
president Duterte toored meetmed. Mõnede sõnul õhutab ta surmakultuuri
Jätkab Lucille Talusan Manilast.
Aasia 700-klubi saates Manilas rääkis pastor Emil Ybanez nuttes,
mis seisus oli tema poja surnukeha
pärast illegaalset hukkamist.
Kaela ümber oli metalltraat.
Nägu oli teibiga kaetud. Käed olid selja taha seotud.
Kaelas oli suur lõikehaav. Murdusin seda nähes.
Miks nad kohtlesid mu poega nagu looma?
Ybanez möönab, et poeg AJ kasutas uimasteid. Aga ta oli neist vabanenud
ja hakanud vaid mõni nädal varem politsei informaatoriks.
AJ on üks 8000 inimesest, kes on hukkunud pärast seda,
kui Duterte alustas seitsme kuu eest sõda uimastite vastu.
Oletatud kasutajaist ja diilereist ei toodud enamikku kohtu ette.
Karistamatuse kultuur
viis katoliku kiriku pastoraalse ringkirjani,
mis mõistab hukka kasvava hukkamiste arvu.
Katoliiklased nimetasid valitsuse sõda uimastite vastu terroriks,
mis on suunatud vaestele.
Katoliku kirik usub elu andi igas filipiinlases.
Oleme otseselt vastu praegu toimuvale.
Kuidas rääkida ja kuidas vabaneda hirmust,
mida hetkel nende sündmuste kaudu külvatakse?
Linda kardab oma elu pärast.
Ta räägib, et viis diilerist sõpra andsid end üles, kuid nad tapeti ikka.
Ta ütleb, et vaestelegi tuleks anda võimalus muutumiseks.
Vaesus on peamisi põhjuseid, miks uimastimüügist tulu otsitakse.
Seepärast nõuavad kirik ja inimõigusühendused valitsuselt
inimväärikust austavaid meetmeid
uimastiprobleemiga tegelemiseks.
Näiteks haridus ja elatusprogrammid.
Sõbrad politseis ja armees aitavad Ybanezil poja juhtumit lahendada.
Ta usub, et Jumal äratab poja surma kaudu filipiinlasi.
Peaksime rahvana meelt parandama ja lõpetama ühiselt
illegaalsed hukkamised, sest selline kurjus sünnitab vaid uut.
Poja surm õhutas mind aktiivsemalt osalema töös,
kus õpetatakse väärtusi politseile, kes seda omakorda noortele õpetavad
Anname diileritele ja uimastikasutajaile võimaluse.
Usume, et igaüks võib muutuda. Ka president. Usume seda.
Oleme palvetanud, et president Duterte muudaks oma viisi,
kuidas ta uimastite vastu sõdib.
Lucille Talusan, Manila
Aitäh, Lucille. Järgmiseks - Viirus, mis tappis Lääne-Aafrikas tuhandeid.
Dokfilm eesliinil võidelnud misjonärist arstidest
jõuab kinolinadele.
Aastate eest sai mu isa suure ilmutuse:
kui Jeesus on Jumal, siis kõik, mis Ta ütleb, on universumi seadus.
See puudutab kõiki: kristlasi ja mittekristlasi.
Vaimsed seadused olid aluseks menuraamatule The Secret Kingdom
Pat Robertson õpetab selles, kuidas töötab Jumala kuningriik,
millised põhimõtted toovad erandlikku kasvu ja arengut
ning millised on majanduse, tervise ja suhete võtmed ja palju muud.
Kogusime õpetused DVD-le.
Sellelt leiab ka minu õpetuse The Law of Expectation,
mis sai inspiratsiooni isa raamatust.
Võid luua sellise tuleviku, mida ootad,
lihtsalt usu läbi.
Need kaks õpetust on nüüd ühel DVD-l.
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres,
elu rahaasjades,
elu kehas, meeles ja vaimus.
Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu.
Ela täiega!
CBN.com
2014. a puhkes Lääne-Aafrikas tappev ebolaepideemia.
Tuhanded surid. Mõned USA misjoniarstid ja -õed
ühendusest Samaritan's Purse võitlesid epideemiaga nädalaid.
Kaks neist nakatus haigusse.
Samaritan's Purse avaldab nüüd epideemia kohta dokfilmi.
Jätkab Efrem Graham.
Katastroof kogus tuure.
Uute juhtumite ja hukkunute arv üha kasvab.
Taud tappis kahe aasta jooksul ligi 30 000 inimest.
Uus dokfilm räägib USA misjonitöötajatest,
kes võitlesid ebolaepideemia vastu Libeerias
ja haigestusid ka ise.
Palvetasin põrandal:
"Jumal, Sina suudad päästa selle mehe elu. Kas teed seda?"
Dokfilm ei varja, et olukord oli teie jaoks raske. Miks te filmi tegite?
Paljud Libeerias, Guineas ja Sierra Leones ebolaga võidelnud
olid noored. Tahan, et maailm näeks, mida Jumal tegi
ja kuidas Ta noorte kaudu võitles
maailma tapvaima viiruse vastu.
Helises telefon. Kent Issacs ütles, et dr Kent Brantlyl on ebola.
Intervjuude kaudu kujutatakse
USA misjonärmeedikute realistlikku ja emotsionaalset teekonda
nende võitluses tapva epideemiaga.
Räägitakse ka imest, mis päästis nende elu.
Dokfilm räägib, kuidas Jumal päästis dr Brantly.
Tahan, et noor põlvkond näeks seda. Jumal võib kasutada nende elusid.
Jumal vajab neid ja tahab neid kasutada, kui nad Teda usaldavad.
Ei möödu päevagi, mil ma ei mõtleks Libeeriale ja meie kogemusele.
Kuigi Brantly sõnul on tal ebamugav end suurel kinolinal näha,
aitab see meenutada Jumala ustavust.
Jumalal oli hea põhjus, kui Ta käskis iisraellastel oma lastele rääkida:
"Olime Egiptuses orjad."
On tähtis meenutada kogetud raskeid aegu
ja Jumala tegusid meie eludes. See juhendab edasi minema.
Kartsin, et pean lapsed üksi kasvatama.
Kent ja Amber Brantly olid teeninud Libeerias aasta, kui ebola puhkes.
Kent sai diagnoosi vaid mõni päev pärast seda,
kui Amber oli lastega USAsse külla läinud.
Mu palved olid lihtsad.
Palvetasin: "Jumal, aita!
Aita mul ustav olla."
Palvetasin oma laste eest,
kui arvasin, et ma ellu ei jää.
Palvetasin, et oleksin ustav.
Et lastele jääks pärandiks fakt, et isa jäi ustavaks ka surmas.
Kokku hukkus mul 17 sugulast.
Autorite sõnul osutus lugude kokkulõimimine väljakutseks.
Dokfilmi sõnum on eepiline.
See põimib ühte erinevaid lugusid.
Oli raske neid kokku sobitada.
Monteerija leidis kõige jõulisemad heli- ja pildilõigud ja ühendas need.
See oli üks viise, kuidas probleemi lahendada.
David vaatas mind ja ütles: "Ka sinul on ebola."
Medõde Nancy Writbol teenis koos dr Brantlyga Libeerias.
Ka tema sai nakkuse.
Ta soovib, et dokfilm vahendaks publikule sõnumi ühtsuse tähtsusest.
Asi pole selles,
et dokfilmis on mõni välismisjonär.
Asi pole meis, vaid partnerluses ja koostöös
nende vahel, kes koos elavad. Asi on kogukonnas elamises.
Inimesed rääkisid avameelselt mitmeid asju,
kui neid dokfilmi jaoks küsitlesime.
Siiski on need asjad, mis ...
Vahel ütlesid nad: "Oh, ma poleks pidanud seda ütlema."
Aga just see teebki meist inimesed. Võime kõik sellega samastuda.
Nagu varem ütlesin, võime kõik sellest õppida.
Tootmismeeskond soovib, et dokfilm publikule väljakutse heidaks.
Loodan, et vaatajad küsivad endalt filmi vaatamise järel:
"Kas mina oleksin nii vapper? Mida mina teeksin?"
Pole vaja kaua tänapäeva uudiseid vaadata,
et leida olukordi, kus oleme silmitsi hirmuga.
Usun, et dokfilm võib aidata meil
näha olukordi elus ja maailmas erineva luubi kaudu.
"Kuidas oleks, kui me ei reageerikski hirmu põhjal,
vaid kui meil oleks julgust minna edasi kaastundes?"
Kui usume ja loodame Jeesusele
ning kui Tema on meie paadis, pole meil vaja karta selle uppumist.
Ta viib meid läbi tormi, nagu Ta viis ka dr Brantly.
Tahan, et maailm näeks, mida Jumal tegi.
Loodan, et Ta äratab noorte armee, kes ütleb: "Siin ma olen, saada mind."
Efrem Graham, CBN News
Inspireeriv. Dokfilm jõuab USAs kinodesse 10.4.
Kinod ja piletiinfo leiad meie kodulehelt: cbnnews.com
Järgmiseks - pilguheit kogudusse, kus on üks USA kiireim kasv.
Evangeelium muudab kogukonna elu.
Need on printsiibid kogu maailmale. Nagu näiteks gravitatsioon.
Sellised on ka Jumala kuningriigi printsiibid.
Kuningriigis on kõike, mida tahame - tervist, rahalist õnnistust,
abieluõnne ja edu töös.
Ennekõike on seal juurdepääs Jumalale.
Kuidas me sinna jõuame?
Telli õpetussari The Secret Kingdom ja The Law of Expectation.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikese tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
põgeneb valu.
Kui armastuses kokku tuleme,
sünnivad imed.
Mandariinikeelne hiina kogudus
on USA kiireimini kasvavaid kogudusi.
Alates suurtest linnapiirkondadest väikeste maaasulateni
tulevad noored hiina immigrandid Kristuse juurde
ja nende elud muutuvad. Jätkab Mengfei Li.
Dramatiseeritud versioon kujutab pettumust ja viha,
mis on tavaline paljudes peredes. USA hiinlastest lapsevanemad
peavad suhtlemist oma lastega tihti raskeks.
Yang Jie kolis USAsse 13-aastaselt.
Siis halvenesid tema suhted vanematega.
Pere reeglid olid väga karmid.
Lastelt oodatakse alati tipptulemusi.
Kui saan eksamil 100st pallist 98, saan karistada.
Yang Jien pidi õppima reegleid järgima.
Ta ei mõistnud, miks vanemad teda nõnda kohtlesid.
Isa töötas noorena armees.
Ta kasvatas mind armeestiilis.
Yang Jie siiski ei kahelnud oma vanemate armastuses.
Teda õhutati leidma mingit kirglikku harrastust.
Ta hakkas tantsima ja veetis palju aega tantsustuudios ja etendustel.
Suurimaks tõukeks suurele tööle oli jõuda edasijõudnute gruppi
ja saada kooli kauneim tantsurõivas.
Hiljem, kui läksin lavale ja tantsisin rolle,
tulid lilled ja suured aplausid.
Publiku arvamus meie kohta
muutus väga atraktiivseks.
Ta armus Bosse.
Yang Jie seadis talle samasugused täiuslikkuse ootused
nagu talle oli seatud.
Peagi muutus kõik ja nende suhe varises kokku.
Me ei rääkinud.
Olime teineteisele vihased. Ootasin, et tema esimesena andeks paluks.
Abielu- ja pereelu olid kokkuvarisemise äärel.
Pidev tülitsemine ja vaidlemine traumeeris tõsiselt tütar Crystalit.
Olin samal ajal nii vihane kui kurb.
Palvetasin vihaselt, et isa ei tohiks ema niimoodi kohelda.
Keset viletsust ja ebakindlust hakkasid Yang Jie ja Bo käima
kohalikus hiina koguduses.
Pastor õpetas, kuidas ehitada tugevaid ja kindlaid peresid
Jumala moodi.
Alati tuleb uusi inimesi. Nad otsivad kogukonda, kuhu kuuluda,
ja inimesi, kellega ühendust saada.
Kogudusena võime jõuda nendeni evangeeliumiga ja rääkida Jeesusest.
Paljud pole kunagi varem koguduses käinud.
Nad pole lugenud Piiblit. Tutvume ja aitame Jeesust tundma õppida.
2016. a. andis USA ligi 41 000 immigratsiooniviisat
Mandri-Hiina kodanikele.
Hiina koguduste arv USAs on kasvanud.
2006. a oli neid 1200. 2011. a oli neid juba 1600.
Mõned kogudused jõuavad eriti tõhusalt noorteni.
Teeme tööd koguduseliikmete ja teiste kogudustega.
Hampton Roadsi piirkonnas püüab neli kogudust oma kogukonnani jõuda.
Teeme koostööd ka ameeriklaste kogudustega.
Kohalik koguduste võrk toetab meid ja aitab teenistustega kontakte luua.
Püüame jõuda ühiselt hiina kogukonnani
ja nendega evangeeliumi jagada.
Vähehaaval leidsid ka Yang Jie ja Bo abielupaarina oma eesmärgi.
Abielu paranes.
Palvetamine on nagu igapäevane vaimne hingamine.
Õhk, mida vajame iga päev.
Piibli lugemine ja uurimine on nagu igapäevane toit.
Crystal rõõmustab, et Jeesus tervendas ka vanemate abielu
ning tõi rahu perre ja temale erilise eesmärgi.
Issand ja auhiilgus
ja tänulikkus.
Jeesus on muutnud meid kõiki. tuleb ustavalt Issandat järgida.
Teenida Teda ka edaspidi. Olime eksinud. Nüüd on meil üks Isa.
Mengfei Li, CBN News
Aitäh, Mengfei.
Võid jagada meie lugusid sugulaste ja sõpradega.
Otsi see uudiste kodulehelt üles ning jaga Facebookis ja Twitteris.
Tahame, et lapsed õpiksid Sõna tundma,
kuid vajame vahel argiaskelduste tõttu abi.
Tasuta laste piiblirakendus õpetab Sõna lõbusalt
vahvate mängude,
lahedate videote
ja Piibli kangelaslugude kaudu.
Saadaval iTunesis ja Google'i mängudepoes
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Hei! Kas see töötab?
Lapsed, kas teile meeldib mängida
ja uusi asju avastada?
Kuidas on?
Uus Superraamatu piiblirakendus sisaldab mänge, videoid
vastuseid küsimustele ja palju muud.
Uue tasuta rakenduse leiate iTunesist ja Google'i mängudepoest.
Lõpetuseks - vihmanappus tekitab Keenias tõsist põuda.
Peresid ähvardab veepuudus organismis ja näljahäda.
Põud hävitas Kinango külas saagi.
CBN-i Operatsioon Õnnistus Keenias osales külaelanike toitmises.
Koostöös ICC Mombasaga toimetas ühendus veoautoga abi.
Toitu sai üle 300 pere.
Hea teada. Aitäh vaatamast!
Võid jälgida mind Twitteris: @wendygcbn või Facebookis.
Järgmise nädalani! Kogu tiimi poolt: Jumal õnnistagu sind!
Tõlge: Monika Jaaguri